Tarybos reglamentas (EEB) Nr. 3580/91
1991 m. lapkričio 25 d.
dėl EEB ir Jordanijos bendradarbiavimo tarybos sprendimo Nr. 4/91, iš dalies keičiančio, atsižvelgiant į Ispanijos ir Portugalijos stojimą į Europos bendriją, Protokolą dėl sąvokos "kilmės produktai" apibrėžimo ir administracinio bendradarbiavimo metodų, taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į 1987 m. rugpjūčio 11 d. Tarybos reglamentą (EEB) Nr. 2573/87, nustatantį prekybos tarp Ispanijos bei Portugalijos ir Alžyro, Egipto, Jordanijos, Libano, Tuniso ir Turkijos tvarką [1], ypač į jo 23 straipsnį,
atsižvelgdama į Komisijos pasiūlymą,
kadangi valstybių narių Vyriausybių atstovų, susitikusių 1987 m. rugpjūčio 11 d. Taryboje, sprendimo 87/456/EAPB, nustatančio prekybos tarp Ispanijos bei Portugalijos ir Alžyro, Egipto, Jordanijos, Libano ir Tuniso produktais, išvardytais EAPB sutartyje, tvarką [2], 7 straipsnyje numatyta, kad kilmės taisyklių pakeitimai, kuriuos reikėjo priimti Ispanijai ir Portugalijai įstojus į Bendriją ir kuriuos priėmė bendradarbiavimo tarybos, yra taikomi minėtame sprendime nurodytiems produktams;
kadangi pagal Protokolo dėl sąvokos "kilmės produktai" apibrėžimo ir administracinio bendradarbiavimo metodų 25 straipsnį EEB ir Jordanijos bendradarbiavimo taryba priėmė Sprendimą Nr. 4/91, pakeičiantį Protokolo nuostatas, siekdama atsižvelgti į Ispanijos ir Portugalijos stojimą į Europos bendriją;
kadangi Sprendimą Nr. 4/91 būtina taikyti Bendrijoje,
PRIĖMĖ ŠĮ REGLAMENTĄ:
1 straipsnis
EEB ir Jordanijos bendradarbiavimo tarybos sprendimas Nr. 4/91 taikomas Bendrijoje.
Sprendimo tekstas pridedamas prie šio reglamento.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. lapkričio 25 d.